|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 7/2/2024

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας παραμένοντας πιστό στις διαχρονικές αρχές και αξίες του συνδικαλιστικού κινήματος που επιτάσσουν τη στήριξη κάθε εργαζόμενου, ανέργου, φοιτητή και συμπολίτης που αγωνίζεται για τα κεκτημένα και τα δικαιώματά του, εκφράζει την αμέριστη συμπαράστασή του στους κρίσιμους αγώνες του φοιτητικού κινήματος και των αγροτών.

Οι φοιτητές αγωνίζονται ενάντια στην υποβάθμιση της αξίας των πτυχίων και διεκδικούν αποκλειστικά δημόσιο και πραγματικά δωρεάν πανεπιστήμιο για όλους. Ο αγώνας των αγροτών αφορά την ουσιαστική στήριξη και τελικά τη διάσωση του πρωτογενή τομέα, ενάντια στην ακρίβεια και επομένως στη φτωχοποίηση του λαού.

Το ΕΚΑ εκφράζει τη συμπαράστασή του στους δίκαιους αυτούς αγώνες και καλεί τα σωματεία μέλη του να στηρίξουν τους αγώνες φοιτητών και αγροτών και να καταδικάσουν το απαράδεκτο νομοσχέδιο για την ιδιωτικοποίηση της τριτοβάθμιας εκπαίδευσης και τον στραγγαλισμό του αγροτικού κόσμου, την βάση ουσιαστικά της οικονομίας και της κοινωνίας του τόπου μας.

**Το Δ.Σ.**